我哋而家唔知，將來都唔會知

我哋而家唔知，將來都唔會知係一句喺科學史上好出名嘅拉丁文句子，主張一個簡單嘅諗法：

呢句嘢係由德國生理學家埃米爾·杜布瓦-里蒙喺討論科學嘅局限嗰陣提出嘅，道出咗杜布瓦-里蒙嘅觀點：喺 19 世紀至廿世紀初有唔少科學家都認為，人類有可能靠住科學方法知道嗮宇宙入面嘅一切知識，但杜布瓦-里蒙嘅觀點就主張，宇宙入面有最少一部份嘅嘢係本質上就不可知嘅，就算人類有無限嘅資源同時間，都冇可能憑住科學方法得到呢啲知識。

囂拔嘅見解

杜布瓦-里蒙嘅見解受到唔少科學工作者嘅批評，覺得佢嘅諗法悲觀得滯，例如著名德國數學家打域囂拔就話抱持好似杜布瓦-里蒙噉嘅諗法會局限一個人嘅思考。

打後喺 1930 年代，哥德唔完備定理證明咗，就算一套數學系統整到幾咁完善，都實會有一啲陳述係嗰個系統證明唔到嘅，可以話係支撐咗杜布瓦-里蒙嘅睇法。

懷疑論
不可知論
可運算性
高傲

參攷

科學哲學
科學史